Σε απάντηση του ανωτέρω αιτήματός σας και λαμβάνοντας υπόψη την εξυπηρέτηση της διαφανούς διαδικασίας και παράλληλα την προστασία των δεδομένων προσωπικού χαρακτήρα των υποκειμένων τα οποία εμπλέκονται στην εν λόγω διαδικασία:
Α. Αναφορικά με τη δημοσίευση των υποψηφίων του διαγωνισμού καθώς και των κριτηρίων με τα οποία μοριοδοτήθηκαν και μέσω των οποίων προέκυψε η επιλογή του αναδόχου παρακαλώ λάβετε υπόψη ότι:
Για το σκοπό εξυπηρέτησης της διαφάνειας προτείνεται η δημοσίευση των βαθμολογιών των αξιολογηθέντων κριτηρίων των υποψηφίων.
Για τη διασφάλιση των υποψηφίων και την προστασία των προσωπικών τους δεδομένων προτείνεται η απόκρυψη των προσωπικών τους στοιχείων τα οποία εξυπηρετούν στην ταυτοποίησή τους (ονοματεπώνυμο, όνομα πατρός και αστυνομική ταυτότητα) και η αντικατάστασή τους με τον αριθμό πρωτοκόλλου της αίτησης τους, τον οποίο γνωρίζει μόνο ο ίδιος ο υποψήφιος και το αρμόδιο τμήμα του Δήμου.
Β. Αναφορικά με την ανακοίνωση του αποτελέσματος του επιλαχόντος αναδόχου προτείνεται επίσης η δημοσίευση του Αριθμού Πρωτοκόλλου της αίτησής του, καθώς και η συνολική βαθμολογία την οποία συγκέντρωσε. Με αυτόν τον τρόπο επιτυγχάνεται η διαφάνεια και αποφεύγεται τυχόν ταυτοποίηση του υποκειμένου.
Γ. Αναφορικά με την ανακοίνωση των υποψηφίων οι οποίοι έλαβαν μέρος στον Διαγωνισμό, προτείνεται η δημοσίευση του ονόματος, του επιθέτου και του ονόματος πατρός. Σε αυτή την περίπτωση πρέπει να πραγματοποιηθεί απόκρυψη την αστυνομικής ταυτότητας του υποψηφίου καθώς και του Αριθμού Πρωτοκόλλου της αίτησης προκειμένου να αποφευχθεί η ταυτοποίηση του υποκειμένου.
Προς εξυπηρέτηση των υποψηφίων συμφωνήθηκε η δημοσίευση τηλεφώνου επικοινωνίας του αρμοδίου τμήματος του Δήμου, σε περίπτωση που οι υποψήφιοι αγνοούν τον προσωπικό τους Αριθμό Πρωτοκόλλου Αίτησης. Σε αυτήν την περίπτωση, είναι απαραίτητη η ταυτοποίηση του καλούντα (μέσω ερωτήσεων ταυτοποίησης) καθώς επίσης και η γνωστοποίηση του Αριθμού Πρωτοκόλλου Αίτησης μόνο στον ίδιο και όχι σε συνυποψήφιο ή άλλον τρίτο